Нот Тимур пщIэ къыхуащI
КъБР-м Транспортымрэ гъуэгу хозяйствэмкIэ и министерствэм и къудамэм и унафэщIым и къуэдзэ, ведомствэм и профсоюз комитетым и тхьэмадэ Нот Тимур ирагъэблагъэри, Ростов къалэм олимп мафIэр щызыIэпызыхахэм яхэтащ. Апхуэдэ щIыхьыр абы къыхуагъэфэщащ сыт щыгъуи спортым дихьэхыу зэрекIуэкIам, алыдж-урым бэнэкIэмкIэ ехъулIэныгъэ пыухыкIахэр зэриIам папщIэ.
«Къалэдэсхэр дэ быдэу къыткъуэтащ, къытщыгуфIыкIащ. Нэрылъагъут ахэр ипэжыпIэкIэ тхыдэ мыхьэнэ зиIэ Iуэхум къызэрызэщIиIэтар. ИкъукIэ срогушхуэ Сочэ щекIуэкIыну Олимпиадэм и мафIэр зэрысIыгъам. Апхуэдэр гуимыхужщ», — къыджиIащ Нот Ти-мур.
Олимп мафIэр щыблэу Тимур иIыгъа уэздыгъэр КъБР-м Транспортымрэ гъуэгу хозяйствэмкIэ и министерствэм и унэм тегъэувапIэ хэха хуащIынурэ щахъумэнущ.
КъБР-м Транспортымрэ гъуэгу хозяйствэмкIэ и министерствэм и
пресс-IуэхущIапIэ.
